**Trent Alexander-Arnold** (s. 7. lokakuuta 1998 Liverpool) on englantilainen jalkapalloilija, joka pelaa oikeana laitapuolustajana Englannin Valioliigan Liverpoolissa.

Seurajoukkueura
---------------

Alexander-Arnold on Liverpoolin kasvatti. Hän teki ensiesiintymisensä edustusjoukkueessa 25. lokakuuta 2016 EFL Cup -ottelussa Tottenham Hotspuria vastaan. Valioliigadebyyttinsä Alexander-Arnold teki Middlesbrough’ta vastaan 14. joulukuuta tultuaan vaihdosta kentälle. Hän aloitti avauskokoonpanossa ensi kerran vierasottelussa Manchester Unitedia vastaan 15. tammikuuta 2017.

Alexander-Arnold teki ensimmäisen Liverpool-maalinsa Euroopan debyytissään Mestarien liigan play-off-kierroksen ottelussa Bundesliigan Hoffenheimia vastaan 15. elokuuta 2017. Ensimmäisen valioliigamaalinsa hän teki Swanseaa vastaan tapaninpäivänä 2017. Hän vakiinnutti kauden loppupuolella asemansa Liverpoolin avauskokoonpanossa, ja pelasi kauden aikana 19 sarjaottelua. Mestarien liigassa hän pelasi kymmenen ottelua, ja oli avauksessa myös tappiollisessa loppuottelussa Real Madridia vastaan.

Alexander-Arnold pelasi kaudella 2018−2019 kaikkiaan 29 valioliigaottelua. Hänet valittiin Valioliigan kauden joukkueeseen. Mestarien liigassa hän antoi neljä maalisyöttöä pelaamissaan 11 ottelussa, ja oli avauskokoonpanossa myös voittoisassa loppuottelussa Tottenhamia vastaan. Hänet nimettiin Mestarien liigan kauden joukkueeseen.

Alexander-Arnold pelasi Liverpoolin kaikki 38 valioliigaottelua seuran mestaruuskaudella 2019–2020. Hän teki kauden aikana neljä maalia ja antoi 13 maalisyöttöä, millä sijoittui valioliigan syöttötilastossa toiseksi. Hänet valittiin Valioliigan kauden nuoreksi pelaajaksi. Hänet valittiin myös Valioliigan kauden joukkueeseen. Hän voitti myös UEFA Super Cupin ja seurajoukkueiden maailmanmestaruuden. Mestarien liigassa hän pelasi seitsemän ottelua. Kaudella 2020–2021 hän pelasi Valioliigassa 36 ottelua, joissa teki kaksi ja syötti seitsemän maalia. Mestarien liigassa hän pelasi kahdeksan ottelua.

Alexander-Arnold pelasi kaudella 2021–2022 Valioliigassa 32 ottelua, joissa hän teki kaksi ja syötti 12 maalia. Hänet valittiin Valioliigan kauden joukkueeseen. Mestarien liigan yhdeksässä ottelussa hän antoi neljä maalisyöttöä. Hän pelasi täyden ajan tappiollisessa finaalissa. Hänet valittiin Mestarien liigan kauden joukkueeseen. Hän pelasi täyden ajan Liverpoolin voittamissa FA Cupin ja liigacupin loppuotteluissa ja teki maalin kummankin finaalin rangaistuspotkukilpailussa. Kaudella 2022–2023 hän teki 37 liigaottelussa kaksi maalia ja antoi yhdeksän maalisyöttöä. Mestarien liigan seitsemässä ottelussa hän viimeisteli yhden maalin. Hän teki avausmaalin Liverpoolin voittamassa FA Community Shieldissä.

Jalkapallon kansainvälinen historia- ja tilastoyhdistys on valinnut Alexander-Arnoldin maailman tähdistöjoukkueeseen 2019 ja 2020 .

Maajoukkueura
-------------

Alexander-Arnold pelasi kolme ottelua alle 17-vuotiaiden EM-kilpailuissa 2015 ja yhden ottelun saman ikäluokan MM-kilpailuissa niin ikään 2015. Ensimmäisen ottelunsa Englannin jalkapallomaajoukkueessa hän pelasi Costa Ricaa vastaan kesäkuussa 2018. Hän pelasi MM-kilpailuissa 2018 yhdessä ottelussa, kun hän oli avauskokoonpanossa alkulohkon pelissä Belgiaa vastaan. Ensimmäisen maaottelumaalinsa hän teki Yhdysvaltoja vastaan saman vuoden marraskuussa.

Alexander-Arnold joutui jäämään jalkavamman vuoksi pois vuonna 2021 järjestetyistä EM-kilpailuista. MM-kilpailuissa 2022 hän sai peliaikaa runsaat puoli tuntia tultuaan vaihdosta kentälle viimeisessä alkulohko-ottelussa Walesia vastaan. Hän on pelannut juhannukseen 2023 mennessä 20 A-maaottelua ja ollut niissä 16 kertaa avauskokoonpanossa. Maaleja hän on tehnyt kaksi. Hän on pelannut maajoukkueessa oikean laitapuolustajan paikan lisäksi ajoittain myös keskikentän keskellä ja oikealla laidalla.

Lähteet
-------

1. ↑  Price, Glenn: Trent Alexander-Arnold hopeful of chance in Liverpool first team *ESPN FC*.  27.9.2016. Viitattu 22.8.2017. (englanniksi)
2. ↑  Usher, Dave: Adam Lallana's man-of-the-match performance leads Liverpool to victory *ESPN FC*.  14.12.2016. Viitattu 22.8.2017. (englanniksi)
3. ↑  Peach, Simon: Zlatan Ibrahimovic to the rescue as Manchester United fight back to claim point against Liverpool *Irish Independent*.  15.1.2017. Viitattu 22.8.2017. (englanniksi)
4. ↑  Dawkes, Phil: Hoffenheim 1-2 Liverpool *BBC Sport*.  15.8.2017. Viitattu 22.8.2017. (englanniksi)
5. 1 2 3 4 5 6 7 8 9 10  Trent Alexander-Arnold Transfermarkt-sivustolla (englanniksi)
6. ↑  Tässä on Valioliigan vuoden joukkue: Liverpool ja Man City dominoivat – Hazard ja Salah eivät mahtuneet mukaan *valioliiga.com*.  25.4.2019. Viitattu 15.6.2019.
7. ↑  UEFA Champions League Squad of the Season *uefa.com*.  2.6.2019. Viitattu 15.6.2019. (englanniksi)
8. ↑  Premier League Player Stats - Assists - 2019/20 *premierleague.com*. Viitattu 30.7.2020. (englanniksi)
9. ↑  Nuorukainen, joka mullisti laitapuolustajien roolin – Liverpoolin Trent Alexander-Arnold valittiin Valioliigan Vuoden Nuoreksi Pelaajaksi *valioliiga.com*.  14.8.2020. Viitattu 1.6.2022.
10. ↑  Kevin De Bruynesta PFA:n vuoden pelaaja – katso tästä vuoden valioliigajoukkue *valioliiga.com*.  8.9.2020. Viitattu 1.6.2022.
11. ↑  Pelaajayhdistys valitsi Valioliigan vuoden joukkueen: Liverpoolin dominanssia *valioliiga.com*.  9.6.2022. Viitattu 10.6.2022.
12. ↑  2021/22 UEFA Champions League Team of the Season *uefa.com*.  31.5.2022. Viitattu 1.6.2022. (englanniksi)
13. ↑  THE IFFHS MEN WORLD TEAM OF THE YEAR 2019 *iffhs.com*. Viitattu 1.6.2022. (englanniksi)
14. ↑  IFFHS WORLD AWARDS 2020 - THE WINNERS *iffhs.com*. Viitattu 1.6.2022. (englanniksi)

Liverpool – Englannin Valioliiga
1 Alisson |
2 Gomez |
3 Fabinho |
4 van Dijk |
5 Konaté |
6 Alcântara |
7 Milner |
8 Keïta |
9 Firmino |
11 Salah |
13 Adrián |
14 Henderson |
15 Oxlade-Chamberlain |
17 Jones |
18 Gakpo |
19 Elliott |
20 Jota |
21 Tsimikas |
22 Ramsay |
23 Díaz |
26 Robertson |
27 Núñez |
28 Carvalho |
32 Matip |
47 Phillips |
62 Kelleher |
66 Alexander-Arnold |
72 Van den Berg |
Manageri Klopp

Englannin joukkue – Jalkapallon MM-kilpailut 2018
1 Pickford |
2 Walker |
3 Rose |
4 Dier |
5 Stones |
6 Maguire |
7 Lingard |
8 Henderson |
9 Kane |
10 Sterling |
11 Vardy |
12 Trippier |
13 Butland |
14 Welbeck |
15 Cahill |
16 Jones |
17 Delph |
18 Young |
19 Rashford |
20 Alli |
21 Loftus-Cheek |
22 Alexander-Arnold |
23 Pope |
Valmentaja Southgate

Englannin joukkue – Jalkapallon MM-kilpailut 2022
1 Pickford |
2 Walker |
3 Shaw |
4 Rice |
5 Stones |
6 Maguire |
7 Grealish |
8 Henderson |
9 Kane |
10 Sterling |
11 Rashford |
12 Trippier |
13 Pope |
14 Phillips |
15 Dier |
16 Coady |
17 Saka |
18 Alexander-Arnold |
19 Mount |
20 Foden |
21 White |
22 Bellingham |
23 Ramsdale |
24 Wilson |
25 Maddison |
26 Gallagher |
Valmentaja Southgate



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Norja
* Yhdysvallat

 |

 |